Tree Tales ร้านอาหารสวยเก๋ ย่านนาเกลือ อยู่ตรงซอยนาเกลือ 13 ตกแต่งร้านแนวสวน ให้บรรยากาศและความรู้สึกที่ร่มรื่นชื่นใจดี ในห้องแอร์พื้นที่จะเล็ก นั่งได้ไม่กี่คน โต๊ะส่วนใหญ่จะตั้งอยู่ด้านนอก 

ให้บริการทั้งอาหารไทยและอาหารฝาหรั่ง ดูๆราคาแล้วอาหารฝาหรั่งน่าสั่งมาชิมมากกว่าครับ ของผมสั่ง สปาเก็ทตี้คาโบนาร่า จานละ 185 บาท รสชาตพอใช้ได้ครับ แต่จะเหมาะกับฝรั่งมากกว่า คนไทยไม่น่าจะถูกใจเท่าไหร่ ออกจืดๆมันๆ ไม่เข้มข้นแบบสไตล์ไทย อาจจะเป็นด้วยลูกค้าฝาหรั่งคงจะเยอะกว่าละมั้ง 

แต่มันฝรั่งทอดนี่ชอบมากครับ หั่นแบบชิ้นโตๆ ไม่ต้องปลอกเปลือกด้วย ไม่กรอบ จะกัดแล้วนุ่มๆ จิ้มกับซอสที่ให้มา เข้ากันดีเลย 

ทีเด็ดจริงๆมาอยู่ที่ขนม Mango Panna Cotta เมนูนี้อร่อยเด็ด เนื้อเนียนนุ่ม รสชาตดีจริงนะ หอมกลิ่นมะพร้าวคั่วโรยมาด้วย มีเนื้อมะม่วงเพิ่มมิติและความอร่อยลงตัวให้อีก  จานนี้สมควรเบิ้ล 2 เป็นอย่างมาก ????????

ความเห็นส่วนตัวของผมว่า ที่นี่เหมาะมานั่งชิวๆ จิบกาแฟ หรือเครื่องดื่ม กับขนมอร่อยๆ มากกว่ามานั่งทานอาหารแบบต้องการอิ่มนะ 

เวลาทำการ :  08.00 - 21.00
หยุดทุกวันจันทร์